જાણકાર સૂત્રો કહે છે, બ્લેકલિસ્ટેટ કોન્ટ્રાક્ટરોના રૂ.૧૧૧ કરોડથી વધુનાં કામ માટે તંત્રે ઉતાવળે શોર્ટ ટેન્ડર બહાર પાડ્યાં અને ટેન્ડરની મંજૂરીમાં બિનઅનુભવી કોન્ટ્રાક્ટરોની જ બોલબાલા થઈ છે. તંત્રની ગરજનો લાભ લઈને આ કોન્ટ્રાક્ટરોએ ઊંચા ભાવ ભર્યા, હોટમિક્સ પ્લાન્ટની શરતોમાં ઉલ્લંઘન કરાયું તેમ છતાં પહેલા રોડ-બિલ્ડિંગ કમિટી અને પછી સ્ટેન્ડિંગ કમિટીએ આંખ મીંચીને તમામ કામો પર મત્તું મારીને લોકોને આવતા ચોમાસે પણ ભંગાર રસ્તા માટે તૈયાર રહેવાની વસમી હાલતમાં અત્યારથી મૂકી દીધા છે.